פני השמיים
שוב קדרו פני השמיים; גשם לא יורד עדיין; אך מעל העיר תלויה דמעה -; לא יודע מי; עבר פה לפנות בוקר; ופיזר ריחות של חורף; לא, עוד לא קריר, אבל כמעט; והעננים שטים מזרחה,; ודומם הוא מסעם; ואולי גם אנו ככה; נרחף דומם, בחלל עולם; שוב הרוח מבדרת; שער ילדה שממהרת; מישהו סוגר את התריסים; עוד עלה נושר בשקט; ובינתיים; יהלום רועד של מים; צץ פתאום אצלך על הריסים; לפעמים; אני רוצה כל כך; פשוט לומר לך הכל,; אך הלב מתמהמה,; וחולף הזמן,; שט לו כמו ענן; שוב קדרו פני השמיים; ופלגים קטנים של מים; בצדי הכביש כבר מפכים -; מה זה מתרגש בי פתאום בפנים?; הנה שוב התחילו הגשמים; 